307 



have modtaget en Gunst, fuldbyrdet i Overénsstemmelse med min 

 Bøn. De skjønt tonende Chariters rene Lys forlade mig ikke. 

 Thi i Ægina og paa Nisos' Høi, siger jeg, at jeg tre Gange for- 

 herligede denne By og undgik ved virksom Daad den tause For- Ep. 

 legenhed. Derfor, hvis én af Borgerne er min Ven, hvis én min 

 Modstander, saa kaste han ej Skygge over det, som er udført til 

 Fædrelandets Vel, med Tilsidesættelse af den gamle Havmands 

 Ord. Thi denne sagde, at man skulde rose ogsaa sin Fiende af 

 sit ganske Hjerte, naar han med Retfærd udførte ærefulde Be- 

 drifter. Dig saa Pigerne ofte som Seierherre baade i Pallas' Aars- 

 fest, — og tause hver for sig ønskede de Dig, o Telesikrates, til Stiv 

 sin kjære Mand eller Søn — og ligesaa i de Olympiske, i den 

 rigtklædte Demeters og i alle dit Hjems Kampe. Men én opfor- 

 drer mig, medens jeg stiller min Tørst efter Sang, til at vække 

 Mindet om en Sag, der i gamle Dage var en Hæder for dine For- 

 fædre, hvordan for den libyske Piges Skyld Beilerne drog til 

 Byen Irasa efter Antæus' skjønhaarede, berømte Datter, hvem 

 mange af de ypperste Mænd begjærede af Slægtningerne, og mange 

 af de fremmede, thi hendes Skjønhed var beundringsværdig, og Ant. 

 hendes guldkrandsede Ungdoms blomstrende Frugt vilde de plukke. 

 Men Faderen, der søgte for Datteren et navnkundigere Parti, 

 havde hørt om Danaos fordum i Argos, hvordan han for sine 48 

 Døttre havde fundet, før Middag kom, et hurtigt Bryllup. Thi 

 flux stillede han hele Skaren ved Banens Endepunkt og bød dem 

 i Væddekamp ved Føddernes Hurtighed at afgjøre, hvem enhver 

 af Heltene, der vare komne til ham for at blive hans Svigersøn- 

 ner, skulde faa. Saaledes bestemte og gav ogsaa Libyeren sin Ep. 

 Datter en Mand. Thi han stillede hende smykket ved Linien 

 som yderste Maal og sagde blandt alle, at den skulde føre hende 

 bort, som først efter Løbet rørte ved hendes Klædebon. Da tog 

 Alexidamos, efter at have ilet det hurtige Løb, den elskede Pige 

 ved Haanden og førte hende gjennem de hestetumlende Nurni- 

 ders Skare. Mange Blade og Krandse kastede disse paa ham, 

 men. ogsaa tidligere havde han ofte vundet Seirens vingede 

 Krands. 



20* 



